 

**בבית הדין הצבאי המחוזי**

**במחוז שיפוטי צפון**

**בפני סגנית הנשיאה: סא"ל ענת שחר ויינברג**

**בעניין: התובע הצבאי (ע"י ב"כ, קמ"ש בת אל זיגמן)**

**נגד**

**הנאשם: ח/XXX סמל ס' ר' (ע"י ב"כ, סגן מישל צ'רניחובסקי)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 01.07.2021 ועד יום 19.12.2021 למשך 172 ימים, בהתאם לכתב האישום המתוקן ולפרטים הנוספים.

**ניתנה היום, י' באייר התשפ"ג, 01.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיאה**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 172 ימים עד להתייצבותו. עם התייצבותו ביקש לקחת חלק בהליך בית הדין המשלב ושובץ במסלול מוגבר. ס' שירת בצורה טובה ומקצועית והיה מלא מוטיבציה להמשך שירות טוב ותורם חרף נסיבות לא פשוטות מבית. חוות הדעת עמדו על כך שהחייל ביצע שירות טוב ותקין. מפקדיו היו מרוצים משירותו. כעת, השלים החייל את הליך השילוב ונותרו לו עוד כשבעה חודשים לשירות. בית הדין מבקש להביע הערכה רבה לס' על התנהגותו המופתית לאורך כל ההליך.

**כעת עם סיום ההליך רשאי החייל לפנות בבקשה לקיצור שירות וחזקה על הגורמים המוסמכים שישקלו את בקשתו בחיוב.**

**לאור עמידתו של החייל בהליך, על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל, סא"ל א' מ', סרן ה' ו', סג"ם ז' ג' ולמפקד הישיר, רנ"ג ש' צ'.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, י' באייר התשפ"ג, 01.05.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_

**סגנית הנשיאה**

**העתק נכון מהמקור

ק' בית הדין**

**נערך על ידי: א.ל**

**בתאריך 15.05.2023**

**חתימת המגיה: סגן שיר בן- ארמון**